Der er risiko for voldsomt vejr i hele landet.

Det oplyser DMI i et varsel om skybrud, hagl og torden i hele landet, lørdag eftermiddag.

Omkring klokken 18 er varslet ophævet, skriver DMI på Twitter.

Tidligere i dag blev et halvmaraton i København med 21.000 deltagere suspenderet, da et skybrud med torden trak ind over hovedstaden.

- Hen ad eftermiddagen vil torden- og bygeaktiviteten roligt stilne af. For aftenen og natten kan der være risiko for torden og byger, men det vil slet ikke være af samme kaliber, som vi oplevede tidligere i dag, siger vagthavende meteorolog ved DMI Janne Hansen til Ritzau.

Læs også : Flere motorveje lukket efter skybrud

To personer er blevet kørt til Rigshospitalet, efter de er kommet til skade på grund af lynnedslag.

De store mængder vand, der faldt i hovedstaden, har skabt trafikale problemer, og både Helsingørmotorvejen er spærret.

- Skybruddet over Østerbro betyder, at Helsingørmotorvejen er spærret ved Ryparken Station. Værst er det i sydgående retning, skriver Vejdirektoratet på Twitter.